Biatlon savez Srbije

Dečanska 8

Beograd 11000

Na osnovu člana 46. Statuta Biatlon saveza Srbije, objavljuje se

**JAVNI POZIV ZA KANDIDOVANJE**

**ZA ČLANOVE ORGANA BIATLON SAVEZA SRBIJE**

Pozivaju se članovi Biatlon saveza Srbije da predlože kandidate za članove organa Biatlon saveza Srbije, i to za izbor:

1. Predsednika Skupštine Biatlon saveza Srbije,

2. Predsednika Biatlon saveza Srbije,

3. Članove Upravnog odbora Biatlon saveza Srbije.

Predlozi kandidata podnose se Komisiji za izbor i imenovanja Biatlon saveza Srbije, na način i u rokovima utvrđenim Statutom Saveza, elektronskim putem ili putem pisanog podneska.

**USLOVI ZA KANDIDOVANJE, ROKOVI I NAČIN IZBORA**

**Član 46. Statuta**

Član ograna Saveza može biti samo lice koje ima svojstvo člana Saveza u skladu sa ovim statutom, koje ima najmanje 18 godina, i koje nije član organa niti aktivno angažovan u drugoj sportskoj organizaciji.

Član organa Saveza može biti samo lice koje je obuhvaćeno ingerencijama Saveza i članova Saveza.

Član organa Saveza ne može biti lice koje je član izvršnih odbora političkih stranaka i drugo lice u skladu sa zakonom.

Sportisti članovi Saveza mogu biti zastupljeni u svim organima, radnim telima i komisijama Saveza.

**Član 54. Statuta**

Skupština ima Predsednika Skupštine.

Predsednik Skupštine rukovodi radom Skupštine i potpisuje sva akta vezana za rad Skupštine, kao i druga akta u skladu sa odlukom Skupštine.

Predsednik Skupštine zastupa Savez u slučaju sukoba interesa između Saveza i Predsednika Saveza.

Predsednika Skupštine bira Skupština većinom glasova prisutnih članova Skupštine.

Mandat predsednika Skupštine traje 4 (četiri) godine i isti može biti ponovo biran.

Predsednik Skupštine može biti razrešen i pre isteka mandata na koji je izabran, na isti način na koji je izabran.

**Član 67. Statuta**

Predsednika Saveza bira Skupština na period od 4 (četiri) godine, uz mogućnost ponovnog izbora, iz reda istaknutih sportskih radnika, sportista i sportskih stručnjaka.

Кandidata za Predsednika Saveza mora da predloži najmanje dva punopravna člana Saveza, s tim da jedan (punopravan) član Saveza može da predloži samo jednog kandidata za Predsednika. Кandidatura se podnosi najkasnije 15 (petnaest) dana nakon prijema poziva za dostavljanje predloga.

Кandidati za Predsednika Saveza dužni su da, najmanje 7 (sedam) dana pre sednice izborne Skupštine Saveza, dostave Savezu svoj program rada, koji se objavljuje na zvaničnoj internet stranici (internet prezentaciji) Saveza.

**Član 64. Statuta**

Upravni odbor Saveza (u daljem tekstu: Upravni odbor) je organ koji vrši poslove uprave Savezom.

Upravni odbor broji 5 (pet) članova i čine ga Predsednik Saveza, Predsednik Skupštine Saveza i (tri) člana koji se biraju.

Generalni sekretar Saveza je po funkciji član Upravnog odbora bez prava glasa.

Članove Upravnog odbora predlaže Predsednik Saveza ili najmanje jedna polovina članova Skupštine.

Članove Upravnog odbora bira i razrešava Skupština, na period od 4 (četiri) godine i isti mogu biti birani ponovo.

Članovi Upravnog odbora, po pravilu, biraju se tajnim glasanjem a ako Skupština tako odluči javno.

Predsednik Saveza je po funkciji ujedno i Predsednik Upravnog odbora.

Stuktura članova Upravnog odbora treba da odgovara zastupljenosti svih oblasti u Savezu i strukturi članstva Saveza.

Najmanje jedna petina članova Upravnog odbora moraju biti žene.

Članovi Upravnog odbora mogu biti iz istog kluba.

Beograd, Predsednik Skupštine BSS

04. 06. 2025. god. Muhedin Fijuljanin, s.r.